Michael Somare

Michael Thomas Somare () var ein papuansk politikar som var statsminister i Papua Ny-Guinea frå sjølvstendet i 1975 og til 1980, frå 1982 til 1985 og igjen frå 2002 til 2011.Rowan Callick: «Cover Story: Somare -- A Political Survivor»  , Islands Business, 2007.

 Bakgrunn 
Somare fekk skulegang og arbeidde som lærar før han blei radiojournalist. I 1965 flytta han til Port Moresby for å utdanne seg ved Administrative College. Han blei med i ein krins som ønskte papuansk sjølvstende frå Australia og i 1967 blei  (Pangu) skipa.

Somare blei fyrste gong vald til parlamentet for provinsen  i 1968.

 Tre gongar statsminister 
Somare blei førsteminister då Papua Ny-Guinea fekk sjølvstyre i 1973.«Papua New Guinea profile – timeline», BBC News, 15. august 2012. Då landet blei ein sjølvstendig stat 16. desember 1975, blei Somare den fyrste statsministeren. Han hadde regjeringsmakta til 1980. 

Ein ny statsministerperiode følgde frå 1982 til 1985. I åra frå 1988 til 1992 var han utanriksminister. 

Den 5. august 2002 blei Somare vald til statsminister på nytt.«PNG chooses new prime minister», BBC News, 5. august 2002. I 2007 vann han attval.«PNG lawmakers elect Somare as PM», BBC News, 13. august 2007. Han trekte seg i 2011 på grunn av sviktande helse,«Papua New Guinea's Sir Michael Somare ends 50-year role», BBC News, 28. juni 2011. men forsøkte seinare same år å få tilbake statsministerposten frå Peter O'Neill. Dette førte til ei politisk og konstitusjonell krise,«Papua New Guinea moves to end 'two PMs' crisis», BBC News, 14. desember 2011. mytteri blant dei militære i landet,«PNG mutineers 'seek pardon' amid power tussle», BBC News, 27. januar 2012. og ein tilstand med to statsministrar før Somare til slutt veik for O'Neill.«O'Neill sworn in as Papua New Guinea leader», BBC News, 3. august 2012.

I 2012 blei Somare guvernør for East Sepik, eit verv han hadde til han i 2017 trekte seg tilbake frå det politiske livet.«PNG's 'father of the nation' farewells parliament», Radio New Zealand, 4. april 2017. Lest 15. april 2017.

 Utmerkingar 
Somare var innehavar av ,«Pomp, Pacific colours as British royals tour PNG», The West Australian, 4. november 2012. den fremste ordenen i Papua Ny-Guinea.

I 1976 blei Somare utnemnd til medlem av  i Storbritannia.London Gazette, nr. 47109, 30. desember 1976, s. 73. Utnemninga til Order of the Companions of Honour følgde i 1978.London Gazette, nr. 47556 , 2. juni 1978, s. 6283. Somare blei i 1990 utnemnd til storkrosriddar av .London Gazette, nr. 52178, 15. juni 1990, s. B43. Han blei dimed adla og fekk retten til å føre tiltaleforma sir føre sitt navn.

Somare mottok også Fiji-ordenen.

Kjelder

Denne artikkelen bygger på «Michael Somare» frå , den 11. oktober 2024.  

Kategori:Papuanske statsministrar
Kategori:Papuanske utanriksministrar
Kategori:Sankt Mikaels og Sankt Georgs orden
Kategori:Order of the Companions of Honour